jkorsvik/nowiki_second_scrape_merged huggingface dataset:
Svegatjørn–Rådal

Svegatjørn–Rådal er en motorveistrekning på E39 i Vestland. Den nye veistrekningen går mellom Svegatjørn i Os i Bjørnafjorden kommune og Rådal i Fana bydel i Bergen kommune. Traseen ligger vest for både Vinddalsvatnet og Kalandsvatnet. Utbyggingen startet i 2015 og ble åpnet 31. oktober 2022.Prosjektet omfatter totalt 18 000 meter med ny vei: 16 250 meter ny firefelts motorvei på E39, og 1300 meter ny fylkesveg med gang- og sykkelvei. Størstedelen av veien blir lagt i tunnel. Veien skal erstatte strekningen mellom Nesttun og Svegatjørn på dagens E39, og dermed vil europaveien flyttes til denne nye veien som også skal være stamveg mellom Bergen og Os. Dette vil korte ned reisetiden fra Bergen til Halhjem fra 40 til 20 minutter, mens Bergen–Os reduseres fra 30 til 17 minutter.Kostnaden for utbyggingen er beregnet til 8,9 milliarder 2022-kroner og vil bli finansiert med bompenger (40 prosent) og statlige bevilgninger (60 prosent). Strekningen er omtalt i Nasjonal transportplan 2010–2019.


== Strekningen ==
 Rådal (Bergen)–Svegatjørn (Bjørnafjorden) (16,3 km) 68  Riksvei 580 Nordås → til Lagunen Storsenter (E39 tar av fra Fritz C. Riebers vei, felles trasé med riksvei 580 til Råtunnelen.)
 Råtunnelen
 Søråstunnelen Del av Riksvei 580, kun nordover.
 67  Riksvei 580 Rådalskrysset → til  Bergen lufthavn, Flesland (Riksvei 580 tar av til høyre, i Råtunnelen.)
 Lyshorntunnelen (9,3 km)
 66  Endelausmarka → til Lyse kloster (E39 fortsetter på samme strekning rett framover.)
 Skogafjellstunnelen (1,5 km)
 65  Svegatjørn → til Osøyro (E39 fortsetter på samme strekning rett framover). Svegatjørn


== Referanser ==


== Eksterne lenker ==
Prosjektside på Statens vegvesens nettsider
Liste over norske mesterlag i kvinnefotball

Denne siden fokuserer på medlemmene av de landslag som vant et internasjonalt mesterskap i fotball for kvinner.


== EM ==


=== EM 1987 ===
Hovedtrener:  Erling Hokstad


=== EM 1993 ===
Hovedtrener:  Even Pellerud

Disse draktnumrene stemmer i forhold til finalen, men ikke fra semifinalen, da numrene varierte.


== VM ==


=== VM 1995 ===
Hovedtrener:  Even Pellerud


== OL 2000 ==
Hovedtrener:  Per-Mathias Høgmo


== Noter ==
Sikorsky UH-60 Black Hawk

Sikorsky UH-60 Black Hawk er et mellomstort flerbrukshelikopter. Det er i bruk av militæret i mer enn 20 land, deriblant USA, Australia, Israel og Østerrike. Helikopteret kan brukes til mange forskjellige oppgaver, blant annet taktisk forflytting, elektronisk krigføring og evakuering av sårede. 
Black Hawk ble konstruert for å erstatte Bell UH-1 Iroquois i 1972 og ble satt inn i tjeneste i 1979.


== Liknende varianter ==
Sikorsky HH-60 Pave Hawk – laget spesifikt for å redde nedstyrtede flyvere.
HH-60J Jayhawk – kystvaktsvariant for redningsoperasjoner til sjøs.
SH-60 Seahawk – variant laget spesifikt for marinen.
S-70A/C Firehawk – variant laget for bekjempelse av skogbrann, som blant annet kan ha en fast montert vanntank for slukking fra luften.


== Galleri ==

		
		
		


== Eksterne lenker ==
Sikorsky UH-60 Black Hawk
Point of Entry

Point of Entry er det syvende studioalbumet til det britiske heavy metal-bandet Judas Priest.
Musikkalbumet ble utgitt av Columbia Records/CBS Records 26. februar 1981. Sporene «Heading Out to the Highway», «Don't Go» og «Hot Rockin'» ble gitt ut som singler, og det ble laget musikkvideoer til sporene. Albumet ble gjenutgitt i 2001 med to bonusspor, en konsertversjon av «Desert Plains» og «Thunder Road». Det ble laget forskjellige omslag for USA og Europa, både på originalutgivelsene og gjenutgivelsene.


== Sporliste ==
Alle spor skrevet av Rob Halford, K.K. Downing og Glenn Tipton hvor annet ikke er oppgitt.

«Heading Out to the Highway» – 3:47
«Don't Go» – 3:18
«Hot Rockin'» – 3:17
«Turning Circles» – 3:42
«Desert Plains» – 4:36
«Solar Angels» – 4:04
«You Say Yes» – 3:29
«All the Way» – 3:42
«Troubleshooter» – 4:00
«On the Run» – 3:472001 Bonusspor«Thunder Road» (Halford, Tipton) – 5:12
«Desert Plains» (konsertopptak) – 5:03


== Personell ==
Rob Halford: Vokal
K.K. Downing: Gitar
Glenn Tipton: Gitar
Ian Hill: Bassgitar
Dave Holland: Slagverk


== Eksterne lenker ==
(en) Point of Entry på Discogs 
(en) Point of Entry på MusicBrainz 
(en) Point of Entry på Encyclopaedia Metallum 
(en) Point of Entry på Spotify 
(en) Point of Entry på AllMusic
Vektor

Vektor kommer av latin ve'ctor, «bærer». Vektor kan vise til:


== I matematikk ==
Vektor (matematikk) – matematisk størrelse med både lengde og retning, eller et element i et vektorrom
Arealvektor – vektoriell framstilling av et areal
Basisvektor – et element i en basis.
Egenvektor – karakteristisk vektor for en matrise
Normalvektor – vektor som står nitti grader på et annet geometrisk objekt
Vektorfelt – vektorfunksjon definert i rommet
Vektorrom – en matematisk struktur


== I informasjonsteknologi ==
En endimensjonal tabell
Vektorgrafikk – grafisk framstilling ved hjelp av geometriske figurer
Vektorprosessor – mikroprosessor for håndtering av flere dataverdier samtidig


== I biologi ==
Biologisk vektor – organismer som forårsaker spredning av patogen
Vektor (biologi) – kunstig framstilt DNA-molekyl
Pollenvektor – bærer av pollen fra pollenknapper til fruktemner, oftest et dyr (insekt mm.) eller vind.


== I litteratur ==
Professor Vektor – lærer i artimantikk i Harry Potter-bøkene
Agnes Steineger

Agnes Steineger (født 21. januar 1863 i Bergen, død 16. juni 1965) var en norsk maler. Hennes foreldre var Petter Starner Steineger, som var kjøpmann i Bergen, og Ingeborg Katharina Hess. Agnes var en yngre søster til zoologen Leonhard Hess Stejneger. 
Årene mellom seks og elleve tilbrakte hun i Tyrol. Moren døde da hun av 12 år gammel, og samme året  gikk hun på internatskole i Sunnfjord. Hun gikk i malelære hos Anders Monsen Askevold i Bergen, og senere hos Marcus Grönvold og Bertha Wegmann i München. Hun debuterte med maleriet Markblomster i Bergen Kunstforening 1883. Studerte ved Académie Colarossi i 1886 og var på representert på Salonen i Paris 1887 og 1888, samt Verdensutstillingen i Paris 1889. Hovedsakelig bosatt i Italia 1902-14. Hennes mest kjente verk er Selvportrett fra 1895, som er i Bergen Kunstmuseum.


== Teosof og antroposof ==
I 1901 kom hun i berøring med teosofien, og hun var blant de første medlemmer av Teosofisk Samfunn i Kristiania. Men hun traff Rudolf Steiner først i 1908. I 1914 ledet hun en antroposofisk gruppe i Firenze. Hun dro til Goetheanum i Sveits og deltok sammen med flere nordmenn i virksomheten med bygging og utsmykking av det første Goetheanum. Hun spilte også klaver til eurytmi. 


== 102 år ==
Etter oppholdet i Sveits flyttet hun til Norge og Bergen, og hun var aktiv i Bergensgruppen i Antroposofisk Selskap helt fram til hun var hundre år gammel. Agnes var venninne av maleren Frida Hoeck Rusti som var født i 1861, og sammen feiret de sine 102 og 100 år. Agnes Steineger døde 102 år gammel.


== Referanser ==


== Eksterne lenker ==
Libra 1989-1, Fra antropsofiens første tid i Norge, av Terje Christensen
Biografi på tysk
Georg Mohr

Jørgen Mohr (latiniseret som Georg(ius) Mohr, født 1640 i København, død 1697 i Kieslingswalde i Tyskland)  var en dansk matematiker.  Han har fått æren av å være den første som viste at Euklids geometriske konstruksjoner kan utføres med passer alene, uten bruk av linjal.  Etternavnet opptrer også på formen Morenthal, etter faren David Morenthal. 
Georg lærte matematikk av foreldrene, men det er ikke kjent om han studerte ved universitetet i København. I 1662 reiste han til Nederland for å studere ved universitetet i Leiden under Huygens og Spinoza.   Han foretok også studiereiser til Frankrike og England.  Mohr var lite kjent som matematiker i samtiden, selv om han korresponderte med en rekke matematikere.  Leibniz mottok et arbeid fra Mohr om rotutdragning.
I 1672 deltok han i krigen mellom Nederland og Frankrike og satt en periode som krigsfange på fransk side.   Han var hjemme igjen i Danmark omkring 1681 og ble der tilbudt en stilling av kong Christian V innenfor skipsbygging.  Han avslo imidlertid denne og reiste tilbake til Nederland i 1687.  Samme år giftet han seg, og han fikk en sønn født omkring 1692.
Sammen med familien reiste Mohr i 1695 til Kieslingswalde i Tyskland for å arbeide for matematikeren 
Tschirnhaus, som han hadde møtt ved flere anledninger tidligere, både i Nederland, Frankrike og England.   
Hovedverket til Mohr erEuclides Danicus som ble utgitt i Amsterdam i 1672.  I denne viser Mohn at samtlige geometriske konstruksjoner i de seks første bindene av Elementer av Euklid kan utføres med passer alene, uten bruk av linjal.  Boka ble total neglisjert i over 250 år, og æren for å vise at linjalen er et overflødig hjelpemiddel gikk i mellomtiden til italieneren Lorenzo Mascheroni, som på uavhengig grunnlag beviste setningen i 1797.  Etter gjenoppdagelsen av “Euclides Danicus” bruker en gjerne betegnelsen “Mohr-Mascheronis” setning .
Det var den danske studenten Viktor Beck som i 1927 gjenoppdaget en hollandsk versjon av Euclides Danicus i et antikvariat i København. Han var ikke selv i stand til å lese boka, men brakte den til professor Johannes Hjelmslev, som forstod viktigheten av innholdet.  I ettertid har en kunnet fastslå at eksemplar av boka også finnes i Det Kongelige Bibliotek i København, uten at innholdet har vært kjent.  
En annen bok av Mohr som er kjent i dag er "Compendium Euclides Curiosi", som omhandler geometriske konstruksjoner der passeren er forutsatt å ha en fast åpning.  En nederlandsk utgave er trykt i 1673, en engelsk utgave i 1677.
Mohr har gitt navn til Georg Mohr-konkurransen, en årlig matematikk-konkurranse for gymnaselever i Danmark.


== Referanser ==


== Litteratur ==
Carl B. Boyer: "A history of mathematics", Princeton University Press, Princeton 1985, ISBN 0-691-02391-3


== Eksterne lenker ==
MathWorld Mascheroni Construction
Georg Mohr-konkurransen
Ski Idrettslag

Ski Idrettslag (stiftet 19. februar 1919) er et norsk idrettslag fra Ski kommune i Akershus, som driver med fotball, friidrett, håndball, innebandy, ishockey, tennis og turn. Klubbens hjemmebane er Ski idrettspark.


== Fotball ==
A-laget i fotball spiller i 2022 i 5. divisjon.


=== Tabell ===


== Håndball ==

Klubben har en av Follos største håndballavdelinger, hvor A-laget for menn spiller i 3. divisjon i 2018/19.


== Ishockey ==
Ski IL Ishockey ble grunnlagt i 1980 og spiller hjemmekampene sine i Ski Ishall som stod ferdig i 1987. 
Klubbens ishockeyavdeling har et A-lag i 2. divisjon og har vært i øvre halvdel av 1. divisjon på 2000-tallet, men rykket ned i 2005. Ski IL Ishockey har i dag lag fra Old Boys (Farmers) og helt ned til U7 gutter og U8-U10 jenter.


=== Tabellen (2022/23) ===


== Kjente utøvere ==
Christina Vukicevic Demidov, friidrett
Martin Andresen, fotball
Trine Hattestad, friidrett
Tormod Lislerud, friidrett
Stein Bjørlo, friidrett
Jan Arne Pedersen, boksing
Inge Hansen, håndball
Jon Reinertsen, håndball
Gunnar Pettersen, håndball
Sondre Guttormsen, friidrett


== Eksterne lenker ==
Offisielt nettsted 
Ski Friidrett
Ski Hockey
New Kids on the Block

New Kids on the Block er en amerikansk guttegruppe som hadde stor suksess på begynnelsen av 1990-tallet, særlig med låta «Hangin' Tough».
Gruppen består av Jordan Knight og Jonathan Knight, Joey McIntyre, Donnie Wahlberg og Danny Wood.


== Diskografi ==
1986: New Kids on the Block
1988: Hangin' Tough
1989: Merry, Merry Christmas
1990: Step by Step
1990: No More Games/The Remix Album
1991: H.I.T.S.
1994: Face the Music
1999: Greatest Hits
2001: Super Hits
2008: Greatest Hits (gjenutgivelse)
2008: The Block


== Eksterne lenker ==
(en) Offisielt nettsted 
(en) New Kids on the Block – kategori av bilder, video eller lyd på Commons 
(en) New Kids on the Block på Internet Movie Database 
(en) New Kids on the Block på Apple Music 
(en) New Kids on the Block på Discogs 
(en) New Kids on the Block på MusicBrainz 
(en) New Kids on the Block på SoundCloud 
(en) New Kids on the Block på SoundCloud 
(en) New Kids on the Block på Spotify 
(en) New Kids on the Block på Songkick 
(en) New Kids on the Block på Last.fm 
(en) New Kids on the Block på Genius — sangtekster 
(en) New Kids on the Block på AllMusic
Screaming for Vengeance

Screaming for Vengeance er det åttende studioalbumet til det britiske heavy metal-bandet Judas Priest.
Musikkalbumet ble innspilt i Ibiza Sound Studios, Ibiza, Spania, og mikset i Beejay Recording Studios og Bayshore Recording Studios i Florida. Det ble utgitt første gang 17. juli 1982 og gjenutgitt i mai 2001 med to bonusspor. Albumet nådde 11.-plass i Storbritannia og 17.-plass på den amerikanske Billboard 200-listen. Albumet solgte til gull i USA 29. oktober 1983 og dobbel platina 16. oktober 2001.


== Sporliste ==
Alle spor skrevet av Rob Halford, K.K. Downing og Glenn Tipton, unntatt hvor annet er nevnt.

«The Hellion» – 0:41
«Electric Eye» – 3:39
«Riding on the Wind» – 3:07
«Bloodstone» – 3:51
«(Take These) Chains» (Bob Halligan, Jr) – 3:07
«Pain and Pleasure» – 4:17
«Screaming for Vengeance» – 4:43
«You've Got Another Thing Comin'» – 5:09
«Fever» – 5:20
«Devil's Child» – 4:482001 Bonusspor«Prisoner of Your Eyes» – 7:12
«Devil's Child» (konsertopptak) – 5:02


== Personell ==
Rob Halford: Vokal
K.K. Downing: Gitar
Glenn Tipton: Gitar
Ian Hill: Bassgitar
Dave Holland: Slagverk


== Eksterne lenker ==
(en) Screaming for Vengeance på Discogs 
(en) Screaming for Vengeance på MusicBrainz 
(en) Screaming for Vengeance på Encyclopaedia Metallum 
(en) Screaming for Vengeance på Spotify 
(en) Screaming for Vengeance på AllMusic
Affektlære

Affektlære er en skoleretning innen barokkmusikken som omhandler klangens påvirkning på menneskets psyke. Opprinnelse til teorien lå i den greske antikkens retorikk.
I barokken forsøkte ikke komponistene å framstille sine egne følelser, men ble ansett – og anså seg selv – som håndverkere. Hovedideen var at komponisten skulle tilstrebe en gjennomgående affekt i et stykke eller sats for å unngå forvirring og kaos, og for å sikre at de oppnådde dette kunne de bruke de virkemidler som i henhold til affektlæren framkalte de ønskede «affekter» hos tilhørerne. Eksempelvis ble det postulert at en ren kvart førte til glede, stolthet og håp, mens en stigende melodi gav glede og små intervaller framkalte sorg. Tritonusfall var djevelen i musikken (diabolus in musica).
Doktrinen mistet sin betydning i den klassiske æra fordi komponister og teoretikere begynte å finne den i overkant mekanisk og unaturlig.


== Litteratur ==
Rolf Dammann: Der Musikbegriff im deutschen Barock. Volk, Köln 1967
Corinna Herr: Medeas Zorn. Eine «starke Frau» in Opern des 17. und 18. Jahrhunderts. Centaurus, Herbolzheim 2000, ISBN 3-8255-0299-6 (Beiträge zur Kultur- und Sozialgeschichte der Musik 2), (Zugleich: Bremen, Univ., Diss., 2000).
Marin Mersenne: Harmonie universelle, contenant la theorie er la pratique de la musique, 1636, Paris: Sebastien Cramoisy
Burkhard Meyer-Sickendiek: Affektpoetik. Eine Kulturgeschichte literarischer Emotionen. Königshausen & Neumann, Würzburg 2005, ISBN 3-8260-3065-6.
Ulrich Michels: dtv-Atlas zur Musik. Bind 2: Historischer Teil: Vom Barock bis zur Gegenwart. Deutscher Taschenbuchverlag, München u. a. 1985, ISBN 3-423-03023-2.
Michael Praetorius: Syntagma Musicum,  1615–1620
Hans-Heinrich Unger: Die Beziehungen zwischen Musik und Rhetorik im 16.–18. Jahrhundert. Triltsch, Würzburg 1941 (Musik und Geistesgeschichte 4,  Olms, Hildesheim u. a. 2009, ISBN 978-3-487-02308-3.)


== Eksterne lenker ==
Om Athanasius Kirchers Musurgia universalis, 1650, Glasgow University Library
Trond Einar Frednes

Trond Einar Frednes  (født 23. juni 1978 i Sandefjord) er en norsk forfatter og foredragsholder bosatt i Larvik.
Frednes ble i 2004 dømt for drapet på Zia Anwar i Arendal den 15. mars 2003. Anwar var en sentral skikkelse i  A-gjengen. Frednes forteller om drapet og sin kriminelle fortid i boken Badboy, skrevet i samarbeid med den tidligere etterforskningslederen Jørn Lier Horst.
Frednes var etter bokutgivelsen involvert i et kriminalitetsforebyggende arbeid for barn og unge med tittelen «BadBoy-Prosjektet». Han engasjerte seg også i arbeidet med ettervern og rehabilitering av innsatte. Sommeren 2017 begikk han ny, alvorlig kriminalitet  og har siden sonet lengre fengselsdom for blant annet narkotikabruk, grov legemsbeskadigelse og kidnapping.


== Referanser ==


== Eksterne lenker ==
Larviks verste badboy : Østlands Posten.
Nå er Trond (39) dømt i en ny grov sak : TV2
Odinfeltet

Odinfeltet er et gassfelt som ligger i blokk 30/10 på norsk kontinentalsokkel i Nordsjøen. Feltet ble oppdaget av Esso med boreriggen Drillmaster 28. mars i 1974.
Odinfeltet er en geologisk del av Friggfeltet og ligger 26 kilometer nordøst for Frigg. Gassen som ble utvunnet ble transportert i rørledning til TCP2 plattformen på Friggfeltet. Der ble gassen behandlet før den ble transportert i Frigg-rørledningene til St. Fergus i Skottland. Gassen ble solgt til British Gas.


== Konsesjonen ==
Blokken ble tildelt i andre konsesjonsrunde i 1969 og utvinningstillatelsen fikk nummer PL030. 
Esso var rettighetshaver (100 prosent) på Odinfeltet.  Odin produserte gass i ti år mellom 1984 og 1994.


== Eksterne lenker ==
www.kulturminne-frigg.no om Odinfeltet Arkivert 25. august 2016 hos Wayback Machine.
Søkbar digitalkopi av Odinutbyggingen (informasjonshefte fra Esso Norge 1985)
Rosenborgsangen

«Rosenborgsangen» (1988) er skrevet av Torstein Flakne og Dag Ingebrigtsen til Rosenborg Ballklub. Den ble spilt inn før cupfinalen i 1988. Foruten låtskriverne medvirket Ronni Le Tekrø, Åge Aleksandersen, Hans Rotmo, Terje Tysland og Rosenborg Ballklubs A-lag med trener Nils Arne Eggen. Den er nå klubbens klubsang
Rosenborgsangen ble i 2007 kåret til tidenes beste RBK-sang.


== Referanser ==
Lorentz Vogt

Nils Lorentz Vogt (født 10. juli 1883 i Kristiania, død 14. januar 1958) var en norsk industrileder, redaktør og politiker (H). 


== Familiebakgrunn ==
Han ble født inn i slekten Vogt i Kristiania som sønn av stortingsmann og riksrevisor Svend Borchmann Hersleb Vogt og Abigael Olivia Vogt. Lorentz Vogt giftet seg i 1911 med Ida Marie Fabricius, og ble far til ambassadør Hersleb Vogt.


== Journalistisk og politisk arbeid ==
Lorentz Vogt hadde studentereksamen fra 1901 og juridisk embedseksamen fra 1906. Han var også vernepliktig offiser fra 1902. Han ble journalist i Morgenbladet i Kristiania i 1907 og redaksjonssekretær i 1912. Vogt var viseformann i Den Konservative Presses Forening 1912–1918. Vogt ble ansvarlig redaktør og disponent i Fremskridt i Skien i 1913 og i Bergens Aftenblad i 1917, og ledet Den Konservative Studenterforening i 1909, Skiens Konservative Forening 1915–1916 og Hordalands Høireforening 1917–1918.I 1919 kom han tilbake til Kristiania som sjef for Norsk Arbeidsgiverforenings nye pressekontor og redaktør for bladet Arbeidsgiveren. Han var den første formannen i Oslo Unge Høyre 1919–1923 og den første formannen i Unge Høyres Landsforbund 1922–1924. I 1923 hadde landsforbundet rundt 6 000 medlemmer.

Et sterkt parti trenger en sterk ungdomsbevegelse. Denne må sørge for partiets rekruttering, samtidig som den er partiets salt. Det er de eldre som har ansvaret. Det er ungdommens oppgave å sørge for at de ikke sovner av, når de vel har fått plassert seg i maktens hynder. Det er ungdommen som må holde idealene blanke, når de gamle henfaller til koselig klikkstyre med små intriger eller forbrødring.


== Industriforbundets direktør ==
I 1924 ble han administrerende direktør i Norges Industriforbund og redaktør for bladet Norges Industri. Han var styremedlem i Norges Varemesse 1924–1942 og Norges Standardiseringsforbund 1924–1938. Han var medlem av en rekke statlige råd og kommisjoner, styreformann i Rikstrygdeverket 1936–1942 samt styremedlem i statsforetaket Norsk Brenselimport AS 1940–1942.Under den andre verdenskrig ble både Vogt og Hans Horn ansett som vennlig innstilte overfor tyskerne, men fiendtlige overfor NS. De søkte å holde seg utenfor den politiske konfrontasjonen, og innordnet forbundet etter det nye systemet. Sykdom og forholdet til Vidkun Quisling bidro til at Vogt avgikk som direktør i 1942.Vogt var kritisk til deler av landssvikoppgjøret etter krigen. Han skrev at de mange dommene gjorde Norge til «den ubetinget ledende forræderinasjon i Vest-Europa,» fordi Norge fikk, relativt sett, ti ganger så mange landssvikere som Danmark, Frankrike, Nederland og Belgia.


== Utmerkelser ==
Vogt var ridder av den danske Dannebrogordenen og den svenske Nordstjerneordenen, kommandør av 2. klasse av Det ungarske fortjenstkors og kommandør av 2. klasse av Den spanske, sivile fortjenstorden. Han ble tildelt det østerrikske Ærestegnet for fortjenester.


== Referanser ==


== Eksterne lenker ==
 Wikiquote: Lorentz Vogt – sitater

«Katalog for Lorentz Vogts private arkiv ved Riksarkivet». Arkivportalen.
Ragnvald Dahl

Ragnvald Dahl (født 13. juli 1938 i Oslo, død 25. februar 2018) var en norsk offentlig tjenestemann og politiker (H).
Han var utdannet cand.real. fra Universitetet i Oslo fra 1966. Dahl var en periode formann i Oslo Unge Høyre, styremedlem i Nasjonalkomiteen for internasjonalt ungdomsarbeid (NIU) 1966–1967, 1. viseformann i Unge Høyres sentralstyre 1964–1967 og deretter formann i Unge Høyre 1965–1969 etter at Henrik J. Lisæth trakk seg fra vervet i 1965. Han var medlem av Oslo bystyre i periodene 1968–1971 og 1980–1983. Dahl hadde senere en rekke stillinger som blant annet sosialrådmann og byrådsdirektør i Oslo kommune. Dahl var medlem av den norske nasjonalkommisjonen for UNESCO 1980–1983 og NORADs stedlige representant i Pakistan i 1990-årene.


== Referanser ==


== Eksterne lenker ==
(no) Ragnvald Dahl hos Stortinget 
(no) Ragnvald Dahl hos Norsk senter for forskningsdata
Slaget ved Talas

Slaget ved Talas (kinesisk: 怛羅斯會戰) var en konflikt i 751 mellom det arabiske Abbaside-kalifatet og det kinesiske Tang-dynastiet, utkjempet for kontroll over Syr-Darja. Den kinesiske hæren ble beseiret og ødelagt ved bredden til Talas-elva, som i dag ligger i Kirgisistan. 
Arabernes seier skyldtes at kavaleriet deres beseira kinesisk infanteri og at tyrkiske stammer som kjempet for kineserne gikk over til fienden. Slaget førte til at kunsten å lage papir ble ført til Europa gjennom kinesiske krigsfanger, og gjorde at Sentral-Asia kunne omvendes til islam. I Kina ble slaget fulgt av An Lushans opprør, som begynte i 756.
Thomas Drange

Thomas Hanasand Drange (født 22. februar 1986) er en norsk tidligere håndballspiller. 


== Karriere ==
Drange, som er høyre bakspiller, startet sin karriere i Stavanger Håndball og gikk til Fyllingen Håndball i 2006. I 2009 gikk han videre til FCK Håndbold i Danmark, men der fikk han lite spilletid. I 2010 inngikk han en toårskontrakt med Dunkerque HBGL i Frankrike.Drange debuterte på det norske landslaget 19. november 2006 mot Danmark. Han spilte på det norske landslaget under VM 2009 i Kroatia. På grunn av lite spilletid på klubblaget ble han ikke tatt ut til EM 2010.Drange la opp i 2012 etter en skulderskade.


== Referanser ==


== Eksterne lenker ==
Profil hos Norges Håndballforbund
Thomas Drange FCK Håndbold
Morris Barry

Morris Barry (født 9. februar 1918 i Northampton i England, død november 2000) var en skuespiller, regissør og produsent.
Barry begynte med å spille i teater før andre verdenskrig. Etter å han tjenestegjort i hæren, gikk han tilbake til teateret, men ble også mer involvert innen film og TV. Han begynte som vikarierende scenemester hos BBC i slutten av 1950-årene. Der regisserte han blant annet episoder av Barnaby Rudge (1960), Z-Cars (1962) og historiene The Moonbase (1967), The Tomb of the Cybermen (1967) og The Dominators (1968) av serien Doctor Who.
Barry jobbet også som produsent ut over 1970-årene og han produserte blant annet episoder av TV-seriene Angels (1975), Spy Trap (1972–1975), Poldark (1975–1976) og BBCs dramatisering av Dracula fra 1977 med Louis Jourdan i hovedrollen. Han gikk deretter tilbake til å jobbe som skuespiller og spilte blant annet i Blake's 7 (1979), Doctor Who (1979) og All Creatures Great and Small (1980).


== Referanser ==


== Eksterne lenker ==
(en) Morris Barry på Internet Movie Database 
(en) Morris Barry hos The Movie Database